b'\n_START_ARTICLE_\nDrago Bajc\n_START_SECTION_\n\xc5\xbdivljenje in delo\n_START_PARAGRAPH_\nDrago Bajc, tudi Karel ali Carlo Bajc se je rodil v dru\xc5\xbeini tr\xc5\xbea\xc5\xa1kega zidarja Karla Bajca. Osnovno \xc5\xa1olo in gimnazijo je obiskoval v rojstnem mestu, Univerzo pa v Madridu (1955-1957) in Trstu, kjer je leta 1963 diplomiral iz fizike. Podiplomski \xc5\xa1tudij z doktoratom iz mehanike pa je leta 1983 opravil v Ljubljani, tu je bil 1985 izvoljen tudi za docenta za podro\xc4\x8dje mehanike._NEWLINE_Bajc je u\xc4\x8dil matematiko in fiziko na tr\xc5\xbea\xc5\xa1kih srednjih \xc5\xa1olah, u\xc4\x8ditelji\xc5\xa1\xc4\x8du in liceju France Pre\xc5\xa1eren. Leta 1967 je za eno leto kot raziskovalni asistent od\xc5\xa1el v ZDA (Fort Collins, Colorado), ter od leta 1968 pet let sodeloval kot raziskovalec pri tr\xc5\xbea\xc5\xa1kem Geofizikalnem observatoriju. Udele\xc5\xbeil se je ve\xc4\x8d oceanografskih odprav v Jadranskem in Sredozemskem morju. Eno leto je u\xc4\x8dil na Zavodu zdru\xc5\xbeenega sveta v Devinu. Tri leta (1983-1986) je honorarno predaval na Univerzi v Ljubljani, 1987 pa postal predavatelj na Pedago\xc5\xa1ki fakulteti v Mariboru. Napisal je ve\xc4\x8d knjig, strokovnih \xc4\x8dlanov in razprav. S poljudnoznanstvenimi \xc4\x8dlanki je dalj \xc4\x8dasa sodeloval pri reviji Mladika. Za slovenski program Radia Trat A je pripravil serijo poljudnih oddaj o fiziki. Njegova trenutna bibliografija obsega 79 zapisov.'